1. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Α2α/Οικ. 5648 της 20/27 Νοεμ.  1976  (ΦΕΚ Β΄ 1425) Περί καθιερώσεως «Βιβλιαρίου Υγείας Παιδιού» Έχοντες υπ’ όψει : 1.Τον Α.Ν. 2520/40 «περί Υγειονομικών Διατάξεων». 2.Την Δ3/2861/76 κοινήν απόφασιν των Πρωθυπουργού ως και Υπουργού Κοινωνικών Υπηρεσιών περί εκχωρήσεως αρμοδιοτήτων εις τους Υφυπουργούς Υπουργείου Κοινωνικών Υπηρεσίων. 3.Την από 9 Οκτ. 1976 εισήγησιν της Υπηρεσίας, αποφασίζομεν: Άρθρ.1.-1.Καθίσταται υποχρεωτική η τήρησις του Βιβλιαρίου Υγείας του Παιδιού από της ενδομητρίου ζωής μέχρι του 20ού έτους. 2.Σκοπός του εν λόγω βιβλιαρίου είναι η προφύλαξις του κατόχου του από τας διαφόρους ασθενείας και αναπηρίας δια της αδιακόπου παρακολουθήσεως της σωματικής και ψυχικής του αναπτύξεως. Άρθρ.2.-1.Το «Βιβλιάριον Υγείας του Παιδιού» θα παρέχεται εις τας επιτόκους δωρεάν υπό του Δημοσίου δια των διαπιστούντων την κύησιν ιατρών. 2.Υπεύθυνοι δια την συμπλήρωσιν τούτου καθίστανται οι ιατροί απασών των ειδικοτήτων κατά περίπτωσιν. Ιδιώται ή Κρατικοί ως και το νοσηλευτικόν προσωπικόν των Νοσηλευτικών Ιδρυμάτων, Κέντρων Υγείας και Αγροτικών Ιατρείων υπό την Εποπτείαν ιατρού. Άρθρ.3.-1.Το περιεχόμενον του προρρηθέντος Βιβλιαρίου είναι ΑΠΟΡΡΗΤΟΝ, δύνανται δε να λαμβάνουν γνώσιν τούτου, πλην των αμέσως ενδιαφερομένων συγγενών του κατόχου του, μόνον όσοι δεσμεύονται από το Ιατρικόν Απόρρητον. Άρθρ.4.-Δια την εγγραφήν του νεογνού εις το Ληξιαρχείον απαιτείται η προσκόμισις εις την ως είρηται υπηρεσίαν της εν τω Βιβλιαρίω εμπεριεχομένης σχετικής δηλώσεως (σελίς……….) συμπληρουμένης μερίμνη του ενεργήσαντος τον τοκετόν ιατρού ή μαίας όστις παρέστη κατά τον τοκετόν. Η προσκόμισις του Βιβλιαρίου τούτου καθίσταται απαραίτητος και κατά την πρώτην εγγραφήν του παιδίου εις το Σχολείον. Άρθρ.5.-Το «Βιβλιάριον Υγείας του Παιδιού», δέον όπως τηρείται εις καλήν κατάστασιν υπ’ ευθύνη των γονέων του κατόχου του, τυχόν δε απώλεια τούτου να δηλούται εις το πλησιέστερον Αστυνομικόν Τμήμα ή εις την οικίαν Υγειονομικήν Αρχήν. Άρθρ.6.-Η ισχύς της παρούσης άρχεται από 1ης Ιαν. 1977, η δ’ εφαρμογή της ανατίθεται εις τας κατά τόπους Υγειονομικάς Αρχάς. Οι παραβάται ταύτης διώκονται και τιμωρούνται κατά τας διατάξεις του ισχύοντος Ποινικού Κώδικος. 